Жалба, подадена на 13 юни 2022 г. — De Dietrich Process Systems/EUIPO – Koch-Glitsch (KARR)
(Дело T-352/22)
Език на жалбата: английски
Страни
Жалбоподател: De Dietrich Process Systems GmbH (Майнц, Германия) (представител: M. Körner, адвокат)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: Koch-Glitsch LP (Уичита, Канзас, Съединени щати)
Данни за производството пред EUIPO
Притежател на спорната марка: другата страна в производството пред апелативния състав
Спорна марка: словна марка на Европейския съюз „KARR“ — марка на Европейския съюз № 3 790 359
Производство пред EUIPO: производство по обявяване на недействителност
Обжалвано решение: решение на първи апелативен състав на EUIPO от 1 април 2022 г. по преписка R 1105/2021-1
Искания
Жалбоподателят иска от Общия съд:
да отмени обжалваното решение и да отхвърли жалбата на притежателя на марката на Европейския съюз срещу решението на отдела по отмяна на EUIPO от 29 април 2021 г. (преписка № 42 121 C), с което марка на Европейския съюз № 3 790 359 („KARR“) се обявява за недействителна изцяло;
да осъди ответника да заплати съдебните разноски.
Изложени основания
Нарушение на член 59, параграф 1, буква а) във връзка с член 7, параграф 1, буква в) от Регламент (ЕС) 2017/1001 на Европейския парламент и на Съвета.
Нарушение на член 59, параграф 1, буква а) във връзка с член 7, параграф 1, буква б) от Регламент (ЕС) 2017/1001 на Европейския парламент и на Съвета.
____________